MsHK Žilina a.s.
Športová 5, 
010 01 Žilina	
ORGANIZAČNÝ PORIADOK	Odkaz: 
Zmena:
Dátum: 
Strana: 1 z 11	

ÚVODNÉ USTANOVENIA

1.	Organizačný poriadok spoločnosti vymedzuje činnosti spoločnosti jej základné organizačné usporiadanie, systém riadenia spoločnosti, pôsobnosť jednotlivých útvarov spoločnosti, a ich vzájomné organizačné vzťahy.

2.	Ustanovenia organizačného poriadku sú záväzné pre všetkých zamestnancov spoločnosti, ako aj osoby, ktorým to vyplýva zo zmluvného záväzku so spoločnosťou.

3.	Vedúci pracovníci na všetkých stupňoch riadenia sú povinní oboznámiť s organizačným poriadkom svojich pridelených pracovníkov a dbať na jeho dodržiavanie.

4.	Dodatky a zmeny tohto organizačného poriadku vykonáva na návrh Generálneho manažéra Predstavenstvo spoločnosti.

5.	Tento organizačný poriadok bol schválený Predstavenstvom a.s. dňa 02.04.2007.

6.	Organizačný poriadok nadobúda účinnosť dňom 02.04.2007.

Podpis zodpovednej osoby:                       
                                                    Mgr. Jozef Kubík		Ing. Ján Barčák
                                                    predseda predstavenstva	člen predstavenstva

Spracoval: Mgr. Jozef Kubík
Dátum:      29.03.2007	Schválil: Predstavenstvo a.s.
Dátum:  02.04.2007	Účinnosť:
02.04.2007	Vydanie:
1	Výtlačok:	

OBSAH                                                                                   					STRANA

Úvodné ustanovenia                                                                   					1
Obsah                                                                                          					2
Použité skratky										2
1. Základné ustanovenia                                                             					3
		1.1. Činnosti spoločnosti								3
		1.2. Organizačné usporiadanie							3
2. Všeobecné zásady riadenia spoločnosti                                  					3
3. Systém riadenia spoločnosti      								3
		3.1. Základné princípy riadenia spoločnosti						3
		3.2. Riadiaca dokumentácia spoločnosti						3
		3.3. Volené orgány a generálny manažér spoločnosti					4
			3.3.1. Volené orgány							4
				3.3.1.1. Dozorná rada spoločnosti					4
				3.3.1.2. Predstavenstvo spoločnosti					4
			3.3.2. Generálny manažér spoločnosti						4
		3.4. Vedenie spoločnosti								5
		3.5. Oprávnenie konať menom spoločnosti                                             			5
4. Základná štruktúra spoločnosti    								6			4.1. Športovo-metodický úsek – ŠMú							6
			4.1.1. „A“ mužstvo – ŠMú 01							7
			4.1.2. ŠMú 02								8
			4.1.3. Mládež – Šmú 03							9
		4.2. Servisno-technický úsek – STú							10
		4.3. Obchodno-ekonomický úsek - OEú     						11    	
5. Štruktúra úsekov a ich činností       							  	13
6. Technológia úkonov		                                            					13
7. Súvisiace predpisy                                                                 					13

Použité skratky

BOZP	- Bezpečnosť a ochrana zdravia pri práci
CF		- Cash flow finančný tok
MTZ 	- Materiálno technické zabezpečenie
BOZP     	- Bezpečnosť a ochrana zdravia pri  práci
OOPP     	- Osobné ochranné pracovné prostriedky
OCHUS	- Ochrana utajovaných skutočností
PO          	- Požiarna ochrana
GM	        	- Generálny manažér
ŠM	       	- Športový manažér
SŠ	       	- Správca zimného štadióna
EK	       	- Ekonóm klubu
TV	       	- Video technik
IT	       	- Mediálny pracovník a Web-stránky
TrA	       	- Tréneri „A“mužstva
Tr 	       	- Tréneri ostatných vekových kategórií
HrA	       	- Hráči „A“ mužstva
ReA       	- Realizačný tím „A“mužstva
HoK	      	- Hospodár klubu
OV        	- Oprava výstroja
KL	      	- Klubový lekár
ČaH      	- Časomiera a hlásateľ
MM       	- Manažér mládeže a metodik klubu
PE        	- Personalista
PV	     	- Predaj vstupeniek
ViP       	- Obsluha V.I.P
OF	   	- Sekretariát
ŠMú		- Športovo –metodický úsek
STú		- Servisno –technický úsek
OEú		- Obchodno –ekonomický úsek

1.ZÁKLADNÉ USTANOVENIA

     MsHK Žilina akciová spoločnosť, je spoločnosť, ktorej základné imanie tvorí vopred určený vklad spoločníka. Spoločnosť zodpovedá za porušenie svojich záväzkov celým svojím majetkom. Spoločník ručí za záväzky spoločnosti do výšky svojho nesplateného vkladu zapísaného v obchodnom registri. Stanovy akciovej spoločnosti zmluva určujú jednotlivé právne vzťahy v spoločnosti.
Spoločnosť je samostatne hospodáriacou jednotkou s vlastným hospodárskym výsledkom.

1.1. Činnosti spoločnosti 
•	Kúpa tovaru za účelom jeho predaja konečnému spotrebiteľovi
•	Kúpa tovaru za účelom jeho predaja iným prevádzkovateľom živností
•	Sprostredkovanie obchodu
•	Reklamná a propagačná činnosť
•	Nájom hnuteľných vecí a nehnuteľností
•	Organizovanie športových a telovýchovných zariadení
•	Vydavateľské činnosti
•	Výkon a organizovanie hokejových súťaží, kultúrnych a spoločenských podujatí
•	Športové poradenstvo
•	Realitné činnosti

1.2. Organizačné usporiadanie
Usporiadanie akciovej spoločnosti a vzťahy medzi jednotlivými pracovnými pozíciami sú znázornené v prílohe 1 – Organizačná štruktúra

2. VŠEOBECNÉ ZÁSADY RIADENIA SPOLOČNOSTI

V spoločnosti je uplatnená zásada riadenia spoločnosti na základe dohody medzi vlastníkom spoločnosti a vedením spoločnosti.
Vo všeobecnosti platí:
-	dodržiavanie platného Zákonníka práce 
-	pracovníci vykonávajú len činnosť , na ktorú boli prijatí v zmysle popisu pracovnej náplne
-	pracovníci sú riadení príslušným zodpovedným vedúcim
-	pracovníci nemôžu vykonávať vedľajšiu činnosť , ak to nie je dohodnuté s Generálnym manažérom spoločnosti
-	pracovníci nesmú predávať informácie o spoločnosti iným osobám mimo spoločnosti
-	ochrana zákazníckych informácií

3. SYSTÉM RIADENIA SPOLOČNOSTI

Organizačný poriadok spoločnosti ako základná organizačná smernica kodifikuje: 
-	základné princípy organizácie a riadenia spoločnosti 
-	funkčné pracovné pozície a ich pracovnú činnosť
Systém riadenia spoločnosti je daný organizačnými a riadiacimi smernicami spoločnosti, ktoré nadväzujú na tento organizačný poriadok. Organizačný poriadok je rozpracovaný na úseky spoločnosti a ich popisy činností. 

3.1.  Základné princípy riadenia spoločnosti
       
       K základným princípom riadenia spoločnosti patria:
-	princíp zákonitosti
-	princíp plánovitého riadenia spoločnosti
-	princíp ekonomickej efektívnosti
-	princíp zodpovedného vedúceho
-	princíp hmotnej a morálnej motivácie
3.2.   Riadiaca dokumentácia spoločnosti

       K základným smerniciam spoločnosti, ktoré slúžia pre organizáciu a riadenie, patria:
-	organizačný poriadok
-	zápisnice zo zasadnutia Predstavenstva a Dozornej rady
-	zápisy z porád Generálneho manažéra
-	normy, zákony a záväzné predpisy
-	príkazy generálneho manažéra

  3.3. Volené orgány a generálny manažér spoločnosti

3.3.1. Volené orgány:
	Valné zhromaždenie je najvyšším orgánom spoločnosti volí a odvoláva členov DR a PD.

3.3.1.1. Dozorná rada spoločnosti (DR)
DR zodpovedá za:
- dohľad na výkon pôsobnosti PD a uskutočňovanie podnikateľskej činnosti spoločnosti

Právomoci DR:
- členovia DR sú oprávnení nahliadať do všetkých dokladov a záznamov týkajúcich spoločnosti a kontrolujú, či účtovné záznamy sú riadne vedené v súlade so skutočnosťou a či sa podnikateľská činnosť spoločnosti uskutočňuje v súlade s právnymi predpismi, stanovami a pokynmi valného zhromaždenia
- preskúmáva riadnu, mimoriadnu a konsolidovanú účtovnú závierku a návrh na rozdelenie zisku alebo úhradu strát a predkladá svoje vyjadrenie valnému zhromaždeniu
- ak to vyžadujú záujmy spoločnosti, zvoláva valné zhromaždenie, a na valnom zhromaždení navrhuje potrebné opatrenia
- zastupuje spoločnosť v konaní pred súdmi a inými orgánmi proti členovi predstavenstva

3.3.1.2 Predstavenstvo spoločnosti
PD zodpovedá za:
- zabezpečenia riadneho vedenia účtovníctva spoločnosti a predkladá valnému zhromaždeniu na schválenie riadnu, mimoriadnu alebo konsolidovanú účtovnú závierku a návrh na rozdelenie ziskov alebo úhradu strát.
- za vykonávanie svojej pôsobnosti s náležitou starostlivosťou, ktorá zahŕňa povinnosť vykonávať ju odbornou starostlivosťou a v súlade so záujmami spoločnosti a všetkých akcionárov.
- za zaobstaranie všetkých dostupných informácií týkajúcich sa predmetu rozhodovania, zachovať mlčanlivosť o dôverných informáciach a skutočnostiach prezradenie , ktorých by mohlo spôsobiť škodu spoločnosti alebo ohroziť jej záujmy alebo záujmy akcionárov a pri výkone svojej pôsobnosti nesmú uprednostňovať svoje záujmy ani záujmy tretích osôb pred záujmami spoločnosti

Právomoci PD:
- je štatutárny orgán spoločnosti, ktorý riadi činnosť spoločnosti a koná v jej mene
- rozhoduje o všetkých záležitostiach spoločnosti, ktoré nie sú právnymi predpismi alebo stanovami vyhradené do pôsobnosti valeného zhromaždenia alebo DR.
- na uskutočňovanie svojich riadiacich a organizačných funkcií udeľuje zodpovednosti a právomoci jednotlivým pracovníkom spoločnosti
- výslovne na návrh GM schvaľuje:
-návrhy všetkých zmlúv (vrátane dodatkov), ktoré súvisia s  právami spoločnosti 
  k majetku spoločnosti (najmä kúpa a predaj  alebo iné scudzovanie hnuteľného, nehnuteľného majetku alebo 
  majetkového práva spoločnosti, postupovanie pohľadávok a záväzkov), s výnimkou nákupu majetku do  
  500.000,SK
- návrhy  na zaradenie a vyradenie hráčov do „A“ družstva mužov
- návrhy na zaradenie a vyradenie trénerov k jednotlivým družstvám všetkých kategórii
- návrhy rozpočtu, organizačných a riadiacich smerníc spoločnosti vrátane ich zmien 
  a dodatkov

3.3.2. Generálny manažér spoločnosti
  
Generálny manažér (GM) - je vrcholným výkonným predstaviteľom spoločnosti.
GM zodpovedá za:
- za plnenie úloh a uznesení stanovených PD
- za chod spoločnosti
- za splnenie úloh v predpísanej kvalite a určených termínoch dodávok zákazníkovi
- za vypracovanie návrhu organizačnej štruktúry a organizačného poriadku
- za vytvorenie organizačných, personálnych a materiálno-technických predpokladov pre 
  bezporuchový chod spoločnosti
- za vytváranie nezávadného pracovného prostredia v zmysle platných zákonov, noriem 
   a predpisov
- za dodržiavanie zákonov, noriem OBP, OOPP, PO
- zabezpečuje a archivuje zápisnice zo zasadnutí PD a DR

Právomoci GM:
- zastupovať spoločnosť v obchodnom styku so zákazníkmi
- zastupovať spoločnosť v styku s orgánmi, organizáciami a inštitúciami
- riadiť činnosť jednotlivých úsekov spoločnosti
- určovať a delegovať zodpovednosti, kompetencie a plné moci pre jednotlivých pracovníkov 
 spoločnosti
- zabezpečovať zdroje potrebné pre vykonávanie činností spoločnosti 
- podpisovať všetky zmluvy, dokumenty a doklady týkajúce sa spoločnosti s výnimkou zmlúv, dokumentov a dokladov   
  vyhradených právomocou predstavenstvu alebo týmto poriadkom iným osobám
- ako jediný predkladá predstavenstvu návrhy na schválenie: 
 -návrhy všetkých zmlúv(vrátane dodatkov), ktoré súvisia s  právami spoločnosti 
  k majetku spoločnosti, s výnimkou nákupu majetku do 500.000,- SK
- návrhy  zaradenie a vyradenie hráčov do „A“ družstva mužov
- návrhy na zaradenie a vyradenie trénerov k jednotlivým družstvám všetkých kategórii
- návrhy rozpočtu, organizačných a riadiacich smerníc spoločnosti vrátane ich zmien 
  a dodatkov

zastupovanie: v prípade neprítomnosti GM, na základe jeho poverenia, ho zastupuje ŠM. V ostatných prípadoch jeho zastupovanie určí PD. 

Podľa organizačnej štruktúry je GM priamo podriadený PD.
Generálneho manažéra schvaľuje a odvoláva PD.

SEKRETARIÁT (OF)
Na úseku Generálneho manažéra sú priradení pracovníci sekretariátu, ktorých schvaľuje a odvoláva GM

OF zodpovedá za:
- kancelárske práce podľa pokynov generálneho manažéra
- hmotná zodpovednosť za vedenie členských príspevkov všetkých ŠHT, juniorov, dorastu – príjem a výdaj spojené s ich   
  evidenciou
- úhrada faktúr za dopravu 
- vybavovanie a vedenie došlej a odoslanej pošty – fax, e-mail, listová pošta
- kompletná starostlivosť o vedenie V.I.P. priestorov
- príprava občerstvenia do V.I.P. priestorov počas extraligových a priateľských stretnutí
- hmotná zodpovednosť za vedenie pokladne – prenájom ľadovej plochy
- konečná úprava rozpisu ľadovej plochy
- vyhotovenie, predaj a evidencia permanentiek a voľných vstupov 
- vystavovanie Štatutárnych hráčskych zmlúv
- vypracovanie zápisníc zo zasadnutia PD a DR a porád GM s pracovníkmi spoločnosti
- evidenciu zmlúv, dokladov a dokumentov týkajúcich sa spoločnosti
- evidenciu cenových ponúk, pozvánok a objednávok
- zabezpečovanie leteniek a ubytovania pre partnerov a zamestnancov spoločnosti
- zabezpečovanie občerstvenia pre obchodných partnerov a návštevy           

Právomoci OF:
- komunikovať a preberať odkazy v prípade neprítomnosti GM

zastupovanie: v prípade neprítomnosti OF, zastupuje PE

3.4. Vedenie spoločnosti

Vedenie spoločnosti tvorí predstavenstvo (PD) a generálny manažér (GM).

3.5.  Oprávnenie  konať menom spoločnosti

0právnení konať menom spoločnosti sú:
Mgr. Jozef Kubík 	– predseda predstavenstva
	Ing. Ján Barčák	- člen predstavenstva
	Ing. Peter Šoltés	- člen predstavenstva
	Ing. Vladimír Beňo – generálny manažér

4.  FUNKČNÉ PRACOVNÉ POZÍCIE A ICH ČINNOSTI

Pozíciu v organizačnej štruktúre a činnosti jednotlivých funkčných pracovných miest na návrh GM schvaľuje PD s cieľom zabezpečiť činnosti potrebné pre optimálny chod spoločnosti. Generálnemu manažérovi sú priamo podriadení ŠM, SŠ, EK.

4.1. ŠPORTOVO-METODICKÝ ÚSEK - ŠMú

ŠPORTOVÝ MANAŽÉR (ŠM) - je vedúcim pracovníkom ŠMú

ŠM zodpovedá  za:
- nomináciu trénerskej dvojice, pred novou hokejovou sezónou resp. ešte pred letnou prípravou (výber trénerov sa riadi  podľa  
  stanovených kritérií – GM, predstavenstvo)
- v spolupráci s hlavným trénerom a na základe konzultácie s GM, vyhľadáva vhodných hráčov pre nastávajúcu sezónu 
  (výkonnosť, let. príprava, perspektíva pre klub...)
- v súčinnosti s vedúcim mužstva, zabezpečuje, resp. je nápomocný, pri hľadaní ubytovacích možností, pre hráčov, ktorí sú 
  z iných klubov, resp. cudzincov
- legislatívne riešenie hráčov, vybratých do základného kádra, v zmysle predpisov SZĽH, resp. IIHF (matrika – registrácia, 
prestup, hosťovanie, zahraničné oddelenie transfer hráčov zo zahraničia cez IIHF)
- zloženie realizačného tímu „A“ mužstva (vedúci mužstva, maséri, pomocno-obslužní pracovníci – brúsič, hospodár)
- prejednávanie Štatutárnych hráčskych zmlúv a Dodatkov u jednotlivých hráčov s GM, funkcionári predstavenstva klubu
- dojednáva prípravné stretnutia pred začiatkom základnej časti súťaže
- výber priestorov pred letnou prípravou (telocvičňa, posilňovňa, cyklo trasy) – v spolupráci s trénermi a vedúcim mužstva, ako aj 
prípadné záverečné letné sústredenia mužstva
- v priebehu súťaže vyhodnocuje výkonnosti jednotlivcov  (v spolupráci s trénermi a na základe výkonnostných testov), ako aj 
  individuálny prístup hráčov k tréningovému procesu a samotným zápasom
- kontrolu tréningového procesu a dochádzky hráčov na tréningový proces
- odsúhlasovanie navrhnutých kolektívnych prémií (ak sú schválené), ktoré predkladá tréner, podľa individuálnej výkonnosti 
  hráčov
- zabezpečovanie dopravy na stretnutia mimo ZŠ Žilina, ako aj stravovanie hráčov a realizačného tímu v deň zápasu (samotnú 
  realizáciu zabezpečuje vedúci mužstva)
- výber najvýhodnejšieho dodávateľa hokejovej výstroje a výzbroje, predkladá svoj návrh na odsúhlasenie GM, predstavenstvu
  klubu (spolupráca s hospodárom klubu), ako aj operatívne rieši doplnenie už nepoužiteľných častí výstroja a hokejok
- vstupné zdravotné prehliadky hráčov, hromadné očkovanie a promptné ošetrenia pri zraneniach hráčov, prostredníctvom
  zmluvných lekárov klubu 
- riešenie disciplinárnych konaní potrestaných hráčov a priamo sa zúčastňuje DK PRO-HOKEJ, s predložením stanoviska klubu 
- v úzkej spolupráci s činovníkmi ostatných hokejových klubov, vyhľadáva hráčov na hráčske výmeny (len ak to je nevyhnutné
  a po predchádzajúcej konzultácii s GM, predstavenstva klubu)
- pri domácich hokejových stretnutiach úzko spolupracuje s hlavným usporiadateľom, zabezpečuje starostlivosť o rozhodcov
  a delegáta stretnutia
- po domácom stretnutí zabezpečí včasnosť dodania DVD záznamu, ako pre hosťujúci, tak pre domáci tím
- v čo najkratšom čase zabezpečí prítomnosť trénerov hostí a domácich na „tlačovke“ a na vyžiadanie médií rozhodne o povolení   
  (účasti domáceho hráča na rozhovor)
- operatívne rieši vzniknuté problémy v športovej oblasti a podľa závažnosti problematiky, podáva informácie GM, predstavenstvu
- podáva informácie o športovom dianí v klube, resp. v „A“ mužstve, len v takom zmysle, aby neboli v rozpore so zásadami klubu a slúžili len na propagáciu klubu a dobré meno klubu
- zabezpečuje besedy s hráčmi „A“ tímu, v športových triedach (v spolupráci s vedením školy)
- na požiadanie elektronických médií, zabezpečuje účasť žiadaných hráčov a trénerov na rozhovoroch s médiami
- úzko spolupracuje s metodikom mládeže
- spoločne s metodikom, pred nadchádzajúcou sezónou, vytvára skladbu trénerskych dvojíc pre žiacke, dorastenecké a juniorské mužstvá, predkladá na schválenie GM, predstavenstvu klubu
- v nevyhnutných prípadoch sa priamo zúčastňuje trénersko-metodických rád klubu, ktoré sa konajú 1x v týždni
- v spolupráci s trénermi mládeže, vyhľadáva talentovaných a perspektívnych hráčov pre seniorské mužstvo 

Právomoci ŠM:
- spolupodieľa sa na tvorbe návrhu rozpočtu za ŠMú

zastupovanie: V čase neprítomnosti ŠM plne zastupuje GM

Podľa organizačnej štruktúry je ŠM priamo podriadený GM.
Športového manažéra schvaľuje a odvoláva GM
VIDEO TECHNIK (TV)
Na športovo-metodickom úseku bola vytvorená pracovná pozícia VT.

TV zodpovedá  za:
- obsluhu videozariadenia na ZŠ počas extraligových zápasov „A“ mužstva
- nahrávanie záznamov zo zápasov po skončení stretnutí pre trénera hostí a trénera domácich
- natáčanie, nahrávanie a zostrihanie zápasov tímov juniorov, dorastu „A“ a 9. ŠHT podľa potreby
- riešenie problémov s výpočtovou a telekomunikačnou technikou na klube, podľa potreby
- riešenie problémov s pripojením na internet, podľa potreby 

Právomoci TV:

zastupovanie: V čase neprítomnosti VT zastupovanie určí GM

Podľa organizačnej štruktúry je VT priradený k ŠM a priamo podriadený GM.
VT schvaľuje a odvoláva GM

MEDIÁLNY PRACOVNÍK A WEB-STRÁNKY  (IT) 
Na športovo-metodickom úseku bola vytvorená pracovná pozícia IT

IT zodpovedá  za:
- zber informácií, spracovanie článkov, grafické spracovanie v rozsahu približne desiatich článkov, fotografií – denne
- propagáciu stránky – s mediálnymi partnermi
- reklamu na webe – organizácia, spoluautorstvo pri získavaní sponzorov, partnerov (priebežne) 

Právomoci IT:

zastupovanie: V čase neprítomnosti IT zastupovanie určí GM.

Podľa organizačnej štruktúry je IT priradený k ŠM a priamo podriadený GM.
Pracovníka IT  schvaľuje a odvoláva GM

4.1.1. „A“ MUŽSTVO – ŠMú 01

TRÉNER  „A“ MUŽSTVA (TrA)

TrA  zodpovedá  za:
- každodennú prípravu s náležitou odbornosťou a svedomitosťou, pripravovať hráčov tak, aby dosahovali čo najlepšie výsledky
- skladanie a vyberanie mužstva, s ktorým bude v sezóne pracovať
- vypracovanie plánu tréningovej činnosti mužstva
- vypracovanie tréningovej jednotky – TJ, vyhodnotiť, urobiť poznámky z TJ  a graficky zaznamenať
- vypracovať prípravu na zápas – podľa súpera, urobiť rozbor jeho hry a určiť systém hry
- výkonnosť mužstva a podľa toho určiť zostavu mužstva
- pozápasový rozbor – video (odstránenie chýb)
- vedenie hráčov k zodpovednému prístupu k tréningom a zápasom
- spolupráca s nadriadenými a oboznamovať ich o situácii v mužstve, zápasoch, problémoch v hráčskom kádri
- komunikáciu s hráčmi a riešenie vzniknutých problémov
- pri porušení pravidiel alebo dohôd udeľovať finančné pokuty
- rozdeľovanie prémií

Právomoci  TrA:
- vyjadruje sa k návrhu na zaradenie HrA, do „A“ mužstva 

zastupovanie: v čase neprítomnosti TrA, GM navrhuje zastupovanie, ktoré  schvaľuje PD 

Podľa organizačnej štruktúry je TrA priamo podriadený ŠM.
TrA schvaľuje a odvoláva PD na základe návrhu GM
HRÁČI  „A“ MUŽSTVA (HrA)

HrA  zodpovedá  za:
- profesionálny a prínosný výkon počas extraligových zápasov a na tréningoch

Právomoci HrA:

zastupovanie: HrA je nezastupiteľná pozícia

Podľa organizačnej štruktúry je HrA priamo podriadený TrA.
Zaradenie a vyradenie hráča do „A“ družstva schvaľuje PD na základe návrhu GM

REALIZAČNÝ TÍM  „A“ MUŽSTVA  (ReA)
ReA tvoria:
	-vedúci mužstva
	-maséri	

ReA  zodpovedá  za:
- rehabilitácia a regenerácia A mužstva, juniorov a dorastu
- technické zabezpečenie A mužstva – príprava jontových nápojov, káva, čaj na tréning a zápas plus zabezpečenie kabíny hostí  
  v deň zápasu t.j. káva, minerálna voda, toaletný papier
- údržba kabíny A mužstva – bicykle, sušiareň, práčovňa, video miestnosť, rehabilitačná linka, sauna, bazén, zabezpečenie
  hygieny a čistoty v regenerácii
- pranie, sušenie ribán a dresov
- nakupovanie spotrebného materiálu pre A mužstvo tzv. lekárnička
- poskytnutie prvej a „poslednej“ pomoci pri úraze
- spolupráca s TrA a ŠM 
- časové zaistenie tréningového procesu na vopred zaistených tréningových plochách (ihrisko, telocvičňa, posilňovňa a pod.)
- organizovanie sústredení – zabezpečenie ubytovania, stravy, tréningových priestorov, dopravy a pod.
- preberanie financií na stravu, ubytovanie hráčov a ich následné vyúčtovanie
- počas extraligovej sezóny – archivácia, obnovovanie registračných preukazov, sledovanie a zabezpečovanie prestupov 
  (v spolupráci s manažmentom hokejového klubu), hosťovanie hráčov, prípadne ostaršenie hráčov
- zabezpečovanie prípravných a majstrovských zápasov -  rokovania, dohodnutia, príprava súpisiek hráčov pred zápasom,
  zapisovanie a vedenie štatistiky, zabezpečenie dopravy a stravy
- vedenie agendy o vyšších trestoch hráčov, ako aj odohratých zápasov mužstva juniorov
- starostlivosť o hráčov „A“ mužstva – pomoc pri hľadaní bytu, ubytovania, zariaďovania (v prípade nezariadeného bytu),
zabezpečenie zdravotníckej starostlivosti, v prípade potreby zamestnania resp. štúdia pre rodinných príslušníkov – v spolupráci 
s manažmentom klubu

Právomoci ReA:

zastupovanie: v prípade neprítomnosti ReA, na základe návrhu TrA určí zastupovanie GM 

Podľa organizačnej štruktúry je ReA priamo podriadený TrA.
ReA na základe návrhu TrA schvaľuje a odvoláva GM

4.1.2. ŠMú 02

HOSPODÁR KLUBU (HoK)

HoK zodpovedá  za:
- nákup, vydávanie a evidenciu výstroje a výzbroje – hokejky
- sklad
- v prípade potreby zastupovanie na brúsenie korčulí

Právomoci HoK:

zastupovanie- v neprítomnosti HoK zastupovanie určí GM

Podľa organizačnej štruktúry je HoK priamo podriadený ŠM.
Hok na základe návrhu ŠM schvaľuje a odvoláva GM

OPRAVA VÝSTROJA (OV)

OV zodpovedá  za:
- oprava výstroje, ktorú odovzdá HoK napr.:
		VAK: oprava a výmena zipsov
		PRILBA: výmena poškodených dielcov
		HOLENNÉ CHRÁNIČE: výmena poškodených dielcov, prípadne skrátenie
		LAKETNÍKY: výmena suchých zipsov a gúm
		CHRÁNIČE RAMIEN: výmena gúm a suchých zipsov, celkové pošitie
		SUSPENZOR: výmena dielcov a suchých zipsov
		RUKAVICE: pošitie a výmena dlaní
		LAPAČKA-VYRÁŽAČKA: celková oprava, výmena dielcov a vypletanie dielcov na lapačke
		BRANKÁRSKA VESTA: celkové pošitie, výmena gúm a suchých zipsov
		BETÓNY: výmena dielcov, remeňov a celkové pošitie
		KORČULE: oprava, pošitie a výmena očiek

Právomoci OV:

zastupovanie: - v neprítomnosti OV zastupovanie určí GM
Podľa organizačnej štruktúry je OV priamo podriadený ŠM.
OV na základe návrhu ŠM schvaľuje a odvoláva GM

KLUBOVÝ LEKÁR (KL)

KL  zodpovedá  za:
- zdravotnú starostlivosť  o hráčov „A“ mužstva počas extraligových zápasov 
- vstupné zdravotné prehliadky hráčov, hromadné očkovanie
- promptné ošetrenia pri zraneniach hráčov

Právomoci KL:

zastupovanie - v neprítomnosti KL zastupovanie určí GM

Podľa organizačnej štruktúry je KL priamo podriadený ŠM.
KL na základe návrhu ŠM schvaľuje a odvoláva GM

ČASOMIERA A HLÁSATEĽ  (ČaH)

ČaH zodpovedá  za:
- presné fungovanie časomiery
- hlásenie podľa pokynov rozhodcov, zahájenie hokejových stretnutí, ukončenie hokejových stretnutí 

Právomoci ČaH:

zastupovanie- v neprítomnosti ČaH zastupovanie určí GM

Podľa organizačnej štruktúry je ČaH priamo podriadený ŠM.
ČaH- na základe návrhu ŠM schvaľuje a odvoláva GM

4.1.3. MLÁDEŽ – ŠMú 03

MANAŽÉR MLÁDEŽE A METODIK KLUBU (MM) - je vedúcim pracovníkom ŠMú 03

MM zodpovedá  za:
- prihlášku družstiev do jednotlivých súťaží
- zoznamy hráčov do súťaží pre SZĽH
- zoznam trénerov pre SZĽH
- odborné usmerňovanie trénerov
- odborné usmerňovanie TP
- testovanie ŠHT pre SZĽH ako aj klub
- rozvrh ľadovej plochy pre potreby športovej prípravy
- organizáciu a vedenie trénersko metodickej rady
- súčinnosť a  komunikácia medzi škola-klub, rodičia-klub, SsZĽH,SZĽH –klub
- agendu registračných preukazov
- ostaršenie hráčov
- súčinnosť pri zmene termínu stretnutia
- organizačné zabezpečenie stretnutí Doma-Vonku
- organizačné zabezpečenie prechodného obdobia
- skauting
- organizačné zabezpečenie, plánovanie a evidencia tréningového procesu
- príprava na zápas
- vedenie družstva v zápase
- vyhodnotenie zápasu
- video analýza zápasu a teoretická príprava
- regenerácia
- komunikácia (tréner-hráč-rodič)

Právomoci MM:
- vypracováva návrh na zaradenie trénerov k mládežníckym kategóriam, ktorý predkladá GM na schválenie PD. 
- nábory nových hráčov (skauting)
- výber hráčov  (testovanie)
- kontrola tréningového procesu a tréningovej dokumentácie 
- rozhoduje o počte, obsahu a MOF TJ
- v súčinnosti so školou rozhoduje o pozastavení činnosti hráča v dôsledku zlého prospechu alebo správania 

zastupovanie- v čase neprítomnosti MM ho plne zastupuje ŠM

Podľa organizačnej štruktúry je MM priamo podriadený ŠM.
MM- na základe návrhu ŠM schvaľuje a odvoláva GM

TRÉNERI OSTATNÝCH VEKOVÝCH KATEGÓRIÍ (Tr)

Tr  zodpovedá  za:
- každodennú prípravu s náležitou odbornosťou a svedomitosťou, pripravovať hráčov tak, aby dosahovali čo najlepšie výsledky
- skladanie a vyberanie mužstva, s ktorým bude v sezóne pracovať
- vypracovanie plánu tréningovej činnosti mužstva
- vypracovanie tréningovej jednotky – TJ, vyhodnotiť, urobiť poznámky z TJ  a graficky zaznamenať
- vypracovať prípravu na zápas – podľa súpera, urobiť rozbor jeho hry a určiť systém hry
- výkonnosť mužstva a podľa toho určiť zostavu mužstva
- pozápasový rozbor – video (odstránenie chýb)
- vedenie hráčov k zodpovednému prístupu k tréningom a zápasom
- spolupráca s nadriadenými a oboznamovať ich o situácii v mužstve, zápasoch, problémoch v hráčskom kádri
- komunikáciu s hráčmi a riešenie vzniknutých problémov

Právomoci Tr:

zastupovanie- v čase neprítomnosti Tr konkrétneho zástupcu určí MM

Podľa organizačnej štruktúry je Tr priamo podriadený MM.
Tr- na základe návrhu GM schvaľuje a odvoláva PD
4.2. SERVISNO-TECHNICKÝ ÚSEK- STú

SPRÁVCA ZIMNÉHO ŠTADIÓNA (SŠ) - je vedúcim pracovníkom STú

SŠ zodpovedá za:
- plnenie plánu údržby strojov a strojných zariadení
- odborné zaškolenie pracovníkov o obsluhe a práci na strojoch a strojných zariadeniach
- dodržiavanie noriem technologických postupov
- údržbu a opravy strojovej techniky Zimného štadióna, ako aj údržbu a opravy na Zimnom štadióne
- zabezpečuje dodržiavanie harmonogramu elektrickej energie, pary
- v prípade poruchovosti strojov a strojných zariadení zabezpečuje ich opravy 
- zabezpečuje náhradné diely a vedie ich evidenciu
- zabezpečuje chod majstrovských zápasov a verejného korčuľovania
- zabezpečuje letnú údržbu strojov, strojných zariadení a Zimného štadióna
- kontroluje dodržiavanie harmonogramu rozpisu ľadových plôch
- kontroluje stav zariadenia kabín a halách a rieši drobnú údržbu
- zabezpečuje chod výmenníkovej  stanice
- zabezpečuje opravy porúch rehabilitácie
- zabezpečovanie a maľovanie reklám na ľadovú plochu a mantinely 

Právomoci SŠ:
- riadi a usmerňuje podriadených pracovníkov prevádzky a to:
-	strojníkov
-	pracovníkov úpravy ľadu
-	upratovačky
-	elektrikárov
-	pracovníkov údržby
- spolupodiela sa na tvorbe návrhu rozpočtu za STú
- plánovanie údržby strojov a strojných zariadení

zastupovanie- v čase neprítomnosti SŠ ho plne zastupuje GM.

Podľa organizačnej štruktúry je SŠ priamo podriadený GM.
Správcu zimného štadióna schvaľuje a odvoláva GM.

4.3. OBCHODNO-EKONOMICKÝ ÚSEK- OEú

EKONÓM KLUBU (EK) - je vedúcim pracovníkom OEú

EK zodpovedá:
- prípravu riadnej , mimoriadnej alebo konsolidovanej účtovnej závierky, výkaz CF, finančných a ekonomických analýz
- zodpovedá za pravidelné mesačné hlásenie o plnení rozpočtu
- zabezpečovanie a vytváranie finančných a nákladových analýz
- za vedenie účtovníctva v spoločnosti
- za evidenciu, kontáciu a účtovanie došlých a odoslaných faktúr
- zabezpečenie úhrad tuzemských a zahraničných došlých faktúr
- zabezpečenie poistenia  a spracovanie podkladov poistných udalostí
- daňové postupy, spracovanie a zostavovanie daňových priznaní – daň z príjmov, daň z nehnuteľností, DPH, cestná daň

Právomoci EK:
- technicky zabezpečuje návrh rozpočtu spoločnosti a 
- spolu podiela sa na tvorbe návrhu rozpočtu za OEú
- zabezpečovanie komunikácie s finančnými, poisťovacími a daňovými ústavmi
- podpisovanie dokladov týkajúcich sa ekonomickej v čase neprítomnosti GM
- uskutočňovanie rozhodnutí o promptných ekonomických problémoch v čase neprítomnosti GM 

zastupovanie: v čase neprítomnosti EK plne zastupuje GM

Podľa organizačnej štruktúry je EK priamo podriadený GM.
Ekonóma klubu schvaľuje a odvoláva GM

PERSONALISTA (PE)

PE zodpovedá za:
- vedenie kompletnej a komplexnej personálnej a mzdovej agendy v plnom rozsahu         
- má hmotná zodpovednosť za túto oblasť v plnom rozsahu
- sledovanie dochádzky v náväznosti na správne stanovenie podkladov pre výpočet mzdy a 
  na evidenciu podkladov pre stravné lístky zamestnancov podľa platných nariadení a 
  predpisov.
- stanovenie a výpočet mzdy pre zamestnancov na hlavný pracovný pomer
- stanovenie a výpočet mzdy pre zamestnancov na práce vykonávané na dohodu o vykonaní
  práce, SZČO – hráči, tréneri, ostatní
- výpočet odvodov zdravotného, sociálneho, nemocenského poistenia,
- ročné zúčtovanie dane zo závislej činnosti
- stanovenie podkladov a potrebných výpočtov pre štatistické výkazy
- vypisovanie ročných a mesačných hlásení a prihlášok zamestnávateľa a zamestnanca  a 
  príkazov na úhradu všetkých druhov odvodov a daní, poistného
- drobné kancelárske práce podľa pokynov generálneho manažéra
- vedenie knihy došlej pošty
- príprava vstupeniek do predaja na extraligové zápasy a verejné korčuľovanie
- objednávky
- archivácia
- príprava občerstvenia do V.I.P. priestorov počas extraligových a priateľských stretnutí
- fakturácia nebytových priestorov, prenájmu ľadovej plochy, reklám a ost.
- evidencia došlých a odoslaných faktúr
- evidencia ostatných záväzkov
- hmotná zodpovednosť za vedenie pokladne – výdaj a príjem v hotovosti, evidencia 
  pokladničnej knihy
- evidencia zmlúv 
- banka – vklady, výbery, úhrady - elektronické bankovníctvo
- ochranu utajovaných skutočností (OCHUS) v mysle príslušného právneho predpisu

Právomoci PE:
- zabezpečiť komunikáciu s finančnými, poisťovacími a daňovými ústavmi 
- podpisovať doklady týkajúce sa personálnej a mzdovej oblasti
- podpisovať pokladničné doklady
- požadovať všetky potrebné osobné záznamy a údaje od zamestnancov pre účely personálne agendy
- manipulovať s pokladňou a účtami spoločnosti v rozsahu stanovenom GM
- požadovať potvrdené doklady pri výdaji a príjme do pokladne spoločnosti

V zastúpení počas neprítomnosti riaditeľa podpisovať obchodnú korešpondenciu.

zastupovanie: v čase neprítomnosti PE plne zastupuje EK

Podľa organizačnej štruktúry je PE priamo podriadený EK.
PE- na základe návrhu EK, schvaľuje a odvoláva GM

PREDAJ VSTUPENIEK (PV)

PV zodpovedá  za:
-  predaj a s tým súvisiacou tržbou
- odovzdanie nepredaných vstupeniek, ktorých počet musí súhlasiť s tržbou a so stavom, ktorý bol pri preberaní

Právomoci PV:

zastupovanie: v čase neprítomnosti pracovníka PV zastupovanie určí GM

Podľa organizačnej štruktúry je PV priamo podriadený EK.
Pracovníkov PV schvaľuje a odvoláva GM

OBSLUHA V.I.P ( ViP)

ViP zodpovedá  za:
- čiastočnú prípravu občerstvenia do V.I.P.
- obsluhu hostí V.I.P. priestorov počas extraligových zápasov

Právomoci ViP:

zastupovanie: v čase neprítomnosti ViP zastupovanie určí GM
Podľa organizačnej štruktúry je ViP priamo podriadený EK.
Pracovníkov obsluhy V.I.P schvaľuje a odvoláva GM

5.  ŠTRUKTÚRA ÚSEKOV A ICH ČINNOSTI

Štruktúra a činnosť jednotlivých úsekov je daná základným usporiadaním v rámci spoločnosti, ktorú na návrh GM schvaľuje PD s cieľom optimalizácie chodu spoločnosti, pre zabezpečenie jednotlivých činností vychádzajúc z ich charakteru a povahy. Základným nástrojom na zabezpečenie činností jednotlivých úsekov sú plány ich činností a rozpočet. 
Jednotlivé úseky  na základe svojich plánov činnosti samostatne hospodária so svojim rozpočtom, ich vedúci pracovníci sú zodpovedný za ich plnenie, ako aj zodpovedajú za prekročenie rozpočtu na svojom úseku.
Spoločnosť vo výkone svojej činnosti sa delí na tieto úseky:
		GMú – úsek Generálneho manažéra
		ŠMú – Športovo-technický úsek, ktorý sa ďalej člení na:
				ŠMú 01 - „A“ mužstvo
				ŠMú 02
				ŠMú 03 - Mládež
		STú – Servisno-technický úsek
		OEú – Obchodno-ekonomický úsek 

6. TERMINOLÓGIA ÚKONOV

Rozhodovať          - uzavrieť problematiku uplatnenej právomoci. Upraviť alebo zmeniť rozhodnutie môže len ten, kto 
rozhodol o danej veci.
Schvaľovať	- prijať návrh podriadeného
Navrhovať 	- predložiť osobe oprávnenej rozhodovať v danej veci návrh na riešenie danej problematiky v jednom 
alebo viacerých variantách
Prerokovať            - zaujať stanovisko a uplatniť pripomienky k danej problematike na úrovni doporučení
Právomoc              - oprávnenie rozhodovať.
Zodpovednosť      - povinnosť niesť dôsledky z neplnenia stanovených úloh alebo z realizácie vlastných rozhodnutí
Delegovanie          - prenesenie časti právomoci na nižší stupeň riadenia pri zachovaní pôvodného rozsahu zodpovednosti
právomocí                 
Riadiaca činnosť  -  sled riadiacich úkonov za účelom stanovenia cieľov, plánov a úloh organizovania, motivácie a kontroly.
Orgán 		   	- subjekt riadenia s definovanou právomocou, zodpovednosťou a vzťahmi v organizačnej štruktúre

7. SÚVISIACE PREDPISY
-	Obchodný zákonník č.513/1991 Z. z.
-	Zákonník práce č. 311/2001 Z. z.
-	Organizačné dokumenty spoločnosti
-	Normy a zákony súvisiace s PO, BOZP, OCHUS
-	Normy súvisiace s technológiou výroby ľadu a obsluby strojov a strojných zariadení

PRÍLOHA